Աշխեն Կոստանդյան (դիմահարդար)

Աշխեն Կոստանդյան (իրական անունը՝ Աշխեն Հրանտիկի Կոստանդյան, օգոստոսի 9, 1983, Կապան, Հայկական ԽՍՀ, Խորհրդային Սոցիալիստական Հանրապետությունների Միություն), հայ դիմահարդար, ոճաբան, Beauty Fabric և Beauty Fabric USA գեղեցկության սրահների հիմնադիրը, դիմահարդարման ոլորտի առաջատար բլոգեր։


== Կենսագրություն ==
Աշխեն Կոստանդյանը ծնվել է 1983 թվականի օգոստոսի 9-ին Կապան քաղաքում։ Հայրը՝ Հրանտիկ Կոստանդյանը աշխատել է Քաջարանի պղինձ-մոլիբդենային հանքավայրում, իսկ մայրը՝ Բելլա Բիլցանը, տնային տնտեսուհի է։ Աշխենը ընտանիքի չորս զավակներից ամենակրտսերն է։ 1990-2000 թվականներին հաճախել է ՀՀ Կոտայքի մարզի Աբովյան քաղաքի թիվ 6 միջնակարգ դպրոցը, որն ավարտել է գերազանց առաջադիմությամբ։ 2000 թվականին ընդունվել է Հայաստանի պաշտպանության նախարարություն հովանու ներքո գործող "Սպայի տուն", որտեղ մասնակցել է դիմահարդարման և վարսահարդարման դասընթացներին։ 2002-2010 թվականներին որպես ոճաբան-դիմահարդար աշխատել է տարբեր գեղեցկության սրահներում։ 2008-2013 թվականներին սովորել է Խաչատուր Աբովյանի անվան հայկական պետական մանկավարժական համալսարանի Գեղարվեստական կրթության ֆակուլտետի՝ Կերպարվեստի պատմություն և տեսություն բաժնում։ Կերպարվեստի քննադատ է:2018 թվականի ապրիլից ընտանիքով տեղափոխվել է Ամերիկայի Միացյալ Նահանգներ։


=== Մասնագիտական գործունեություն ===
2005 թվականին ընդունվել է OMC կազմակերպության վարսահարդարման, դիմահարդարման և մատնահարդարման ակադեմիայի հայաստանյան մասնաճյուղ՝ Հրանուշ Եղոյանի խումբը, որն ավարտել է բարձր առաջադիմությամբ։ 2007 թվականին մասնակցել է OMC կազմակերպության Հայաստանի առաջնությանը, որտեղ գրավել է առաջին հորիզոնականը։ Նույն թվականի նոյեմբեր ամսին մասնակցել է OMC կազմակերպության Եվրոպայի "Baltic Beauty" մրցույթին, որտեղ ստացել է հատուկ մրցանակ։ 2010 թվականին մասնակցել է OMC կազմակերպության  Եվրոպայի առաջնությանը Ռուսաստանի Մոսկվա քաղաքում, որտեղ դիմահարդարների Հայաստանի հավաքականը գրավել է 3-րդ պատվավոր հորիզոնականը։ 2011 թվականին մասնակցել է OMC աշխարհի առաջնությանը Իտալիայի Միլան քաղաքում՝ գրավելով 4-րդ հորիզոնականը։ 2015 թվականի ապրիլի 15-ին անցկացրել  է Հայաստանում գործող դիմահարդարի կողմից կազմակերպվող առաջին դիմահարդարման սեմինարը։ 2017 թվականի սեպտեմբերին անցկացրել է երկրորդ սեմինարը, որին մասնակցել են տվյալ ժամանակահատվածի համար ռեկորդային թվով 110 մասնագետներ :2018 թվականի մարտի 14-15 անցկացրել է երրորդ սեմինարն արդեն Ռուսաստանի Կրասնոդար քաղաքում։ 2018 թ. սեպտեմբեր ամսին մասնակցել է "OMC Hairworld 2018" աշխարհի առաջնությանը Ֆրանսիայի Փարիզ քաղաքում, որտեղ գրավել է 3-րդ պատվավոր հորիզոնականը բեմական դիմահարդարում կատեգորիայում և դարձել աշխարհի բրոնզե մեդալակիր ։ Եղել է հայ բազմաթիվ արտիստների (Գայա Արզումանյան, Սարո Թովմասյան, Լիլիթ Հովհաննիսյան, Հռիփսիմե Հակոբյան, Սևակ Խանաղյան, Արա Մարտիրոսյան, Մարտին Մկրտչյան, Նանա, Հայկո, Լիլու, Արսեն Սաֆարյան, Արման Հովհաննիսյան,Հռիփսիմե Ելինյան, Արմենչիկ, Վաչե Ամարյան,Միշո և այլք) տեսահոլովակների,նկարահանումների դիմահարդարը։


=== Ձեռնարկատիրական գործունեություն ===
2011 թվականին բացել է սեփական «Beauty Fabric» գեղեցկության սրահը Աբովյան քաղաքում,իսկ 2017 թվականի հոկտեմբերի 1-ին բացել է «Beauty Fabric» գեղեցկության սրահի երկրորդ մասնաճյուղը Երևան քաղաքում:2019 թվականին հիմնադրել է «Beauty Fabric INC» ընկերությունը,իսկ 2021 թվականի նոյեմբերի 
1-ին բացել է «Beauty Fabric USA» գեղեցկության սրահը Ամերիկայի Միացյալ Նահանգների Կալիֆոռնիա նահանգի Լոս Անջելես քաղաքում։


=== Անձնական կյանք ===
Ամուսնացած է, ունի երկու երեխա։


== Ծանոթագրություններ ==


== Արտաքին հղումներ ==
Պաշտոնական կայք
Հայտնի են 2017 թվականի լավագույն հայուհիների անունները - Դիմահարդար-ոճաբան, «Բյութի Ֆաբրիկ» ընկերության տնօրեն՝ Աշխեն Կոստանդյան- Տարվա դիմահարդար
Առավոտ լուսո․ Աշխեն Կոստանդյան
ԱՇԽԵՆ ԿՈՍՏԱՆԴՅԱՆ ։ micRAFon /Podcast #12 / Rafayel Yeranosyan
Nazeni Hovhannisyan/Ashkhen Kostandyan #INSTAՄԵՐԿ 74/Հարցազրույց
Women's Club 30 /Beauty Fabric/ Աշխեն, Գրիգ, Չարենց, Սոնա
Փորձում եմ  նրանց դիմագծերը չփոխելով՝ պահպանել բոլոր թրենդները. դիմահարդար Աշխեն Կոստանդյան
Մարդուն մի կետում պետք է թողնել բնական. Աշխեն Կոստանդյան
Աշխեն Կոստանդյան՝ «մալյարությունից» մինչ դիմահարդարման արվեստ
Գեղեցկության գլխավոր արտահայտչամիջոցը վարքուբարքն է... Աշխեն Կոստանդյան
Ashkhen Kostandyan | Beauty & The Business with Stella Aklian | Աշխեն Կոստանդյան